Pembalut perubatan

Pembalut perubatan atau pembebat perubatan ialah pad steril dan mampat yang digunakan untuk menutup luka akibat kecederaan bagi menggalakkan penyembuhan dan melindungi luka daripada bahaya selanjutnya. Pembalut perubatan direkacipta bersentuhan langsung dengan luka, seperti yang diunggulkan daripada pembalut, yang kerap digunakan untuk membalut di di mana-mana tempat. Pada era moden, kebanyakan pembalut ini boleh dilekat sendiri.

 Kegunaan 
Pembalut mempunyai beberapa tujuan, bergantung pada jenis, keterukan dan kedudukan sesuatu luka, walaupun tujuan utamanya ialah menggalakan pemulihan dan melindungi daripada bahaya. Tujuan utama pembalut adalah:

 Memberhentikan pendarahan – membantu menutup luka untuk mempercepatkan proses pembekuan darah (trombus).
 Melingdungi daripada sebarang jangkitan – untuk melindungi luka daripada mikroorganisma dan kerosakan mekanikal.
 Menyerap eksudat – untuk menyerap darah, plasma, dan cecair lain yang dikeluarkan dari luka, terdapatdi satu tempat dan mencegah maserasi.
 Meringankan kesakitan – sama ada dengan kesan analgesik, mampatan atau sekadar menghalang kesakitan daripada trauma selanjutnya;
 Debrid luka – untuk mengeluarkan kotoran dan benda asing dari luka untuk mempercepatkan penyembuhan;
 Mengurangkan tekanan psikologi - untuk menutup luka yang sembuh dari pandangan pesakit dan orang lain.

Akhirnya, tujuan pembalut adalah untuk mempercepatkan penyembuhan luka dengan menyediakan persekitaran yang steril, menaglirkan udara dan lembap yang memudahkan granulasi dan penyembuhan. Kemudian akan mengurangkan risiko jangkitan, membantu luka sembuh dengan lebih cepat, dan mengurangkan luka parut.

 Jenis 
Pembalut perubatan boleh mengawal persekitaran kimia luka, untuk mencegah jangkitan dengan impregnasi bahan kimia antiseptik topikal. Antiseptik yang biasa digunakan termasuk iodin povidon, pembalut kain tiras borasik atau minyak jarak. Antibiotik juga sering digunakan bersama-sama pembalut untuk mencegah jangkitan kuman. Madu bergred perubatan merupakan salah satu pilihan antiseptik, dan terdapat bukti sederhana bahawa pembalut madu lebih berkesan daripada antiseptik. Kasa biasa digunakan untuk menyembuhkan luka selepas pembedahan. Pembalut bioelektrik berkesan dalam menyerang bakteria perintang antibiotik dan mempercepatkan proses penyembuhan luka.

Terdapat beberapa jenis pembalut perubatan yang biasanya terdapat di dalam peti pertolongan cemas, iaitu:
 Pembalut/pembebat bergulung 
 Pembalut bergulung berelastik
 Pembalut bergulung kasa 
 Pembalut bergulung steril
 Pembalut bergulung krep
 Pembalut terbuka
 Pad kasa
 Plaster (pembebat adesif)
 Plaster fabrik
 Plaster kalis air
 Plaster jernih
 Plaster tumit dan jari
 Kain anduh (pembalut segi tiga)

 Rujukan 

 Pautan luar 



Kategori:Pembalut perubatan